CELEX: 32010D0194
Language: et
Date: 2010-03-31 00:00:00
Title: 2010/194/: Komisjoni otsus, 31. märts 2010 , millega muudetakse otsust 2009/1/EÜ, millega otsuse 2008/477/EÜ (sagedusala 2500 – 2690  MHz ühtlustamise kohta maapealsete süsteemide jaoks, millega on võimalik ühenduses pakkuda elektroonilisi sideteenuseid) kohaselt tehakse Bulgaaria Vabariigile taotletud erand (teatavaks tehtud numbri K(2010) 1987 all)

1.4.2010   
            
            
               ET
            
            
               Euroopa Liidu Teataja
            
            
               L 86/48
            
         KOMISJONI OTSUS,
   31. märts 2010,
   millega muudetakse otsust 2009/1/EÜ, millega otsuse 2008/477/EÜ (sagedusala 2 500–2 690 MHz ühtlustamise kohta maapealsete süsteemide jaoks, millega on võimalik ühenduses pakkuda elektroonilisi sideteenuseid) kohaselt tehakse Bulgaaria Vabariigile taotletud erand
   (teatavaks tehtud numbri K(2010) 1987 all)
   (Ainult bulgaariakeelne tekst on autentne)
   (2010/194/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 5,
   võttes arvesse komisjoni 13. juuni 2008. aasta otsust 2008/477/EÜ (sagedusala 2 500–2 690 MHz ühtlustamise kohta maapealsete süsteemide jaoks, millega on võimalik ühenduses pakkuda elektroonilisi sideteenuseid), (2) eriti selle artikli 2 lõiget 2,
   ning arvestades järgmist:
   
               (1)
            
            
               Komisjoni otsusega 2009/1/EÜ (3) anti Bulgaaria Vabariigile luba lükata edasi otsuse 2008/477/EÜ rakendamine Põhja-Bulgaarias kuni 31. detsembrini 2009 ja Lõuna-Bulgaarias kuni 31. detsembrini 2010.
            
         
               (2)
            
            
               Bulgaaria Vabariik on komisjonile teatanud, et 2009. aastal majanduskriisi tagajärjel ettenägematult vähenenud eelarvetulude tõttu puudusid riigil vajalikud rahalised vahendid otsusega 2009/1/EÜ kehtestatud tähtpäevadeks sagedusala 2 500–2 690 MHz vabastamiseks, selleks et eraldada see elektroonilisi sideteenuseid pakkuda võimaldavatele maapealsetele süsteemidele ja muuta see ainuõiguseta kättesaadavaks. Seega kasutatakse kõnealust sagedusala praegu ainuõigusega riigi julgeoleku vajadustega seotud elektroonilise mobiilside seadmete tööks.
            
         
               (3)
            
            
               Bulgaaria Vabariik taotles seepärast 25. novembri 2009. aasta kirjaga otsuse 2009/1/EÜ kohaselt üleminekuperioodiks tehtud erandi pikendamist ühe aasta võrra. Bulgaaria esitas samuti aruande otsuse 2008/477/EÜ rakendamise kohta.
            
         
               (4)
            
            
               Bulgaaria on oma taotlust pikendada üleminekuperioodiks tehtud erandi kehtivusaega piisavalt põhjendanud. Bulgaaria on komisjonile teatanud, et riik on 2009. aastal võtnud mitterahalisi ettevalmistavaid meetmeid, et määrata sagedusala 2 500-2 690 MHz asemel julgeolekuteenistusele kasutamiseks uued sagedused, ning et uue julgeolekueesmärkidel kasutusele võetava mobiilraadiosidesüsteemi käivitamiseks vajalikud rahalised vahendid tehakse kättesaadavaks 2010. aastal.
            
         
               (5)
            
            
               Raadiospektrikomitee liikmed möönsid komitee 2009. aasta 10.–11. detsembri kohtumisel, et neil ei ole üleminekuperioodi erandi kõnealuse pikendamise suhtes vastuväiteid.
            
         
               (6)
            
            
               Taotletud pikendamine ei lükkaks põhjendamatult edasi otsuse 2008/477/EÜ kohaldamist ega tekitaks liikmesriikide vahel tarbetuid konkurentsi- või reguleerimisolukorra erisusi. Taotlus on põhjendatud ning otsuse 2008/477/EÜ täieliku rakendamise hõlbustamiseks oleks asjakohane pikendada üleminekuperioodi erandi kehtivusaega ühe aasta võrra,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2009/1/EÜ muudetakse järgmiselt:
   
               1)
            
            
               artiklis 1 asendatakse kuupäev „31. detsember 2009” kuupäevaga „31. detsember 2010” ning kuupäev „31. detsember 2010” kuupäevaga „31. detsember 2011”;
            
         
               2)
            
            
               artiklis 3 asendatakse kuupäev „16. jaanuar 2010” kuupäevaga „16. jaanuar 2011” ning kuupäev „16. jaanuar 2011” kuupäevaga „16. jaanuar 2012”.
            
         Artikkel 2
   Käesolev otsus on adresseeritud Bulgaaria Vabariigile.
   
      Brüssel, 31. märts 2010
      
         
            Komisjoni nimel
         
         
            asepresident
         
         Neelie KROES
      
   
   
      (1)  EÜT L 108, 24.4.2002, lk 1.
   
      (2)  ELT L 163, 24.6.2008, lk 37.
   
      (3)  ELT L 2, 6.1.2009, lk 6.